TARTUFFE

DOMAČE BRANJE

### Kazalo

Kazalo 2

1. Dramski trikotnik 3

ZASNOVA 3

ZAPLET 3

VRH 3

RAZPLET 3

RAZSNOVA 3

2. Prikaz Tartuffa preko drugih oseb 3

Gospa Pernellova: 3

Orgon: 3

Elmira: 3

Damis: 4

Valer: 4

Dorina: 4

3. Prikaz avtoritete ga. Pernellove 4

4. Oznaka Dorininega mesta v družini 4

5. Vedenje Tartuffa ob prvem prihodu na prizorišče 4

6. Oznaka soočenja Tartuffa in Orgona, ko slednji spregleda 5

7. Najljubša oseba in citati 5

# 1. Dramski trikotnik

## ZASNOVA

Orgon sprejme Tartuffa v svojo hišo kot gosta in mu uresniči vse kar si poželi, saj ga ima za zelo dobrega in modrega moža (svetnika).

## ZAPLET

Tartuffe se začne vesti kot gospodar hiše, le pred Orgonom hlini nedolžnost in se dela pobožnega mučenika, ki mirno sprejme vse, kar mu »zlobni jeziki zagodejo«. Orgon želi, da se Tartuffe poroči z njegovo hčerjo, čeprav jo je že obljubil Vajeru. Tartuffe se začne dobrikati Orgonovi ženi Elmiri, ki ga zavrača. Sin Damis očetu o tem nečednem početju vse pove, a mu le ta ne verjame. Orgon vse premoženje podari Tartuffu.

## VRH

Orgon odkrije, da je Tartuffe navaden slepar in ga hoče odgnati, a mu ta odvrne, da naj se oni spravijo s posesti, ki je sedaj njegova. Pošlje jim tudi sodni nalog. Orgona hoče aretirati zaradi nekega zločina in zato vse pove kralju. Odpravi se aretirat Orgona.

## RAZPLET

Tartuffe že misli, da je gospodar, a se zmoti. Policist odpelje njega v ječo, Orgon pa lahko ostane v svojem domu, ki mu spet pripada.

## RAZSNOVA

Srečen razplet proslavijo s poroko Marijane in Valerja.

# 2. Prikaz Tartuffa preko drugih oseb

## Gospa Pernellova:

Gospa ga časti kot boga, pred vsemi ga brani in jih krega, ker ga vsi ne marajo. O Tartuffu pravi*: »On naj vas vodi, on je poštenjak; in mene po pravici zgrabi jeza, če tak bedaček obenj se obreza.«*

Že ko Orgon spregleda ga ona še vedno brani, a tudi ona na koncu spozna, da je njen preljubi Tartufe navaden slepar. Pravi: *»Samo strmim, pala sem iz oblakov!«*

## Orgon:

Ga hvali in ga kuje med zvezde. Vse, kar ga skrbi, je Tartuffe. Ne zanima ga ženino počutje, le Tartuffovo. To izraža z vprašanjem: *»Kaj pa Tartuffe?«* in z besedo, ki kaže, da se mu smili: *»Ubožček!«*

Slepo je zaverovan v njegovo dobroto in prepozno spozna svojo zmoto.

## Elmira:

Pri njej je res težko vedeti kaj si misli, Tartuffa ne sovraži, pa tudi všeč ji ni. Ko jo zavaja ga zagovarja, da ni nič slabega hotel, potem pa možu pokaže njegovo slabo stran in ga razkrinka. Svojega moža noče razburjati in zato pravi: *»Damis, dovolj je, če se pokesa in vrednega dobrote se izkaže. Kar sem mu obljubila, naj velja. In hrupa delati zato ne kaže: ženska se takim bedarijam roga in z njimi noče trapiti soproga.«*

## Damis:

On ga ne mara, ker ve da je slepar. Sliši namreč, kako Tartuffe zavaja njegovo mater in to hoče povedati očetu, a ta ga ne posluša in ga vrže iz hiše.

Pravi: »Kaj naj zares ta pobožnjaška zgaga tu prisvoji tiransko si oblast? Veselje vse podimo naj od praga, le ker ne gre gospodu temu v slast?« Na koncu, ko oče spozna svojo zmoto, se vrne v hišo in takrat pravi: » Nesramnež se norčuje iz nebes!«

***Marijana:***

Mislim, da se ga Marijana kar malce boji, ko jo hoče oče poročiti z njim, čeprav je bila že obljubljena Valeru. Ko ji oče reče, naj bo vesela, ker ji je namenil tako dobrega moža mu odvrne: *»Za norčka, oče, me imaš: kako želiš, da zinem tako laž?«* Očetu tudi pravi, da naj da Tartuffu tudi njeno premoženje, le da se ji ne bo treba poročiti z njim.

## Valer:

Jezen in ljubosumen je, ker misli, da se hoče Marijana poročiti s Tartuffom, kot želi jen oče.

## Dorina:

Tartuffa ne mara in to odkrito pokaže. Pravi si: *» Poglejte svetohlinstvo to naduto!«*

# 3. Prikaz avtoritete ga. Pernellove

To pokaže z rezkimi besedami in prekinjanjem drugih, ko govorijo. Vsakomur pove , kar si o njem misli, tudi svoji družini.

*»Le stran, Flipota, stran od teh priskut.«*

# 4. Oznaka Dorininega mesta v družini

Dorina je preprosto kmečko dekle in pove tisto, kar misli, da je prav. Je Marijanina služabnica in se za dekle potegne kadar more. Orgonu hoče odpreti oči, da se o Tartuffu moti in je vesela, ko ga na koncu razkrinkajo.

# 5. Vedenje Tartuffa ob prvem prihodu na prizorišče

Vede se kot kakšen svetnik, ko zagleda Dorino pravi, da gre blagoslavljat jetnike. Ko da ruto Dorini, da si zakrije prsi zame izpade kot slabič, a mu ona dobro pove nazaj, da se ona nič ne boji, da bi jo zaneslo.

# 6. Oznaka soočenja Tartuffa in Orgona, ko slednji spregleda

Soočita se ravno, ko hoče Tartuffe objeti Elmiro, pa se mu ta odmakne in se pred njim pokaže Orgon. Le ta noče slišati pojasnil in ga takoj nažene iz hiše, ta pa mu reče, da naj on in njegova družina odide, ker je sedaj to njegova hiša.

# 7. Najljubša oseba in citati

Najbolj smešna se mi zdi Dorina. Smešne pa so mi tele izjave:

*Elmira: »Hitite, kakor da vas veter goni.«*

*Orgon: »Ne boš molčala, ti strupena kača!«*

*Dorina: »Le kdo tu ne bi iz kože skočil!«*

*Orgon: »Res ni zapeljivec, vendar gospod Tartuffe…*

*Dorina: »Je svinjski rivec!«*

*Dorina: »Tartuffe je vaš možiček-dober tek.«*

*Dorina: »Ne, Tartuffka ste-na vek!«*